[{"text_idx": "#000002", "text": "Paco kaj g\u0302ojo sur la kuireja tablo - tio tamen c\u0302e multaj gefratoj estas escepto."}, {"text_idx": "#000003", "text": "Gefratoj dum pandemia enfermiteco apenau\u0306 povas eviti unu la alian kaj ili do devas pasigi multe da tempo kune.\nTio povas konduki al kverelo.\nJen kaj jen tio ankau\u0306 povas forte \"kunveldi\" ilin.\nEkde la komenco de la kronvirusa pandemio gefratoj sidas kune pli malvaste ol iam ajn.\nC\u0302e fermitaj lernejoj, sen sporto, amikoj kaj aliaj aktivecoj ekster la domo la rilatoj en multaj familioj estas severe provataj.\nKiel la rilatoj de fratoj kaj fratinoj de tiam s\u0302ang\u0302ig\u0302is?\nKaj kio restos nun tiel?"}, {"text_idx": "#000005", "text": "Kio el ambau\u0306 estas trafa, tio dependas de diversaj faktoroj, klarigas psikologino de la universitato de Frankfurto: ekzemple de la ag\u0302odiferenco, de la personeco de la infanoj, sed ankau\u0306 de la hejma situacio kaj kiel fartas la gepatroj dum tiuj monatoj kiuj estas s\u0302arg\u0302o por c\u0302iuj.\nDum la kronvirusa pandemio supozeble la militado okazas pli ofte.\n\"La infanoj havas multe da frustrig\u0302o kaj frustrig\u0302o kreas agresemon.\nLa c\u0302agrenon ili esprimas c\u0302e la homoj c\u0302e kiuj ili plej malfacile povas fari tion.\nGefratoj do ricevas la plenan bombadon, c\u0302ar oni scias: Oni ne perdos ilin.\"\nMalgrau\u0306 la alta konfliktopotencialo lau\u0306 la psikologino tamen multaj gefratoj sukcesas interrilati aparte harmonie.\nIli disvolvas novajn komunajn interesojn, pli forte perceptas unu la alian kaj rimarkas ke la alia estas tute valora partnero en tiu malfacila situacio."}]